เป็นร้านบุฟเฟ่ต์ที่มีจุดเด่นเพราะมีทั้ง สุกี้ชาบู ซูชิ สลัด และของทอด (เทมปุระ และไก่คาราอาเกะ) ในร้านเดียว ทานได้ในราคา 690 บาท net แถมซูชิของที่นี่ก็ไม่ได้มีแค่ซูชิเบๆ มีทั้งปลาไหล หอยเชลล์ เอนกาวะ อกเป็ด ไข่ปลาและอีกมาก แล้วแต่ set ของในช่วงเวลานั้นๆ (ปกติเซตA ครึ่งเดือนแรก และเซ็ตBจะเป็นครึ่งเดือนหลัง) และมีชื่อเสียงตรงเครื่องเยอะข้าวน้อย

เคยกินแต่สาขาทองหล่อ คราวนี้มาทานที่สาขาเจริญนคร 13 ชั้น G ในโครงการ Vue by the River มั่งค่ะ วันที่มามีโปรโมชั่น เอนกาวะทานได้ไม่อั้นเป็นวันสุดท้ายพอดี ????????

โดยรวมสถานที่ดูแล้วออกจะคับแคบกว่าทองหล่อ เอนกาวะรอบแรกมาก็ดี แต่รอบหลังดูมาเป็นเศษๆ คือมีชิ้นเล็กๆ 2 ชิ้นโปะมาบนข้าวทุกชิ้นเลย แซลมอนและอย่างอื่นก็พอใช้ได้ค่ะ ส่วนที่เป็นสุกี้ชาบู สั่งเนื้อไปได้แค่ 2 รอบ เนื่องจากพนักงานมึนมากตามแล้วตามอีกเนื้อก็ยังไม่มา ระหว่างรอก็กินผักในหม้อจนอิ่มละ ขอเติมน้ำซุปหนักกว่าเดิม ขอไปนานมากพนักงานบอกให้รอหน่อย จนตอนคิดเงินค่อยเอามาเติมให้ อาการหนักเอาเรื่องทีเดียว 

โต๊ะไหนกินเหลือทางร้านจะปรับคนละ 100 บาท โดยรวมทานได้แต่ไม่ค่อยประทับใจชอบสาขาทองหล่อมากกว่าแม้จะมึนบ้างแต่ก็ไม่ขนาดนี้